UEFA respinge posibilitatea amânării EURO 2020.
UEFA respinge posibilitatea amânării EURO 2020 din cauza epidemiei de coronavirus. "EURO 2020 va debuta pe 12 iunie, la Roma", a transmis forul european. România va organiza patru partide de la turneul final.
UEFA a respins posibilitatea ca EURO 2020 să fie amânat sau să existe vreo modificare faţă de programul iniţial."EURO 2020 va debuta pe 12 iunie, la Roma. UEFA se află în strânsă legătură cu autorităţile locale şi internaţionale în legătură cu coronavirusul şi evoluţia sa. Nu este nevoie să fie schimbat programul iniţial", se arată în comunicatul UEFA.Campionatul European de fotbal din acest an este programat în intervalul 12 iunie-12 iulieReplica UEFA vine după ce au existat speculaţii potrivit cărora EURO 2020 ar putea fi amânat sau ar putea exista schimbări la nivelul locurilor de disputare.În Italia şi Elveţia, campionatele au fost suspendate din cauza epidemiei de coronavirus, iar în numeroase alte ţări, precum Spania, Germania, Portugalia, România, Grecia sau Bulgaria, meciurile se joacă fără spectatori.Campionatul European de fotbal din acest an este programat în intervalul 12 iunie-12 iulie. Meciurile vor fi organizate în 12 ţări, printre care şi România. Arena Naţională va găzdui patru meciuri – trei din grupe şi unul din optimile de finală.